##### ZMLUVA O DIELO

uzatvorená podľa ustanovenia § 536 a nasl. zákona č. 513/1991 Zb. Obchodný zákonník v znení neskorších predpisov

(ďalej len „Obchodný zákonník“) a podľa iných príslušných právnych predpisov

medzi týmito zmluvnými stranami:

1. **OBJEDNÁVATEĽOM:**

Názov: Obec Mierovo

Sídlo: Mierovo 59, 930 41 Mierovo

IČO: 00305596

DIČ: 2021151825

Zastúpený: Katarína Janikovicsová, starosta obce

Bankové spojenie: SK93 0200 0000 0000 2062 2122

Telefonický kontakt: +421315693503

E-mail: starosta@mierovo.sk

 na strane jednej (ďalej len „Objednávateľ”)

a

1. **ZHOTOVITEĽOM:**

Názov: Dávid Szabados

Sídlo: Mierovo 148, 930 41 Mierovo

IČO: 47220651

DIČ: 1082541064

IČ DPH: --

Zastúpený: Dávid Szabados

Bankové spojenie : SK68 1100 0000 0029 3829 9030

Telefonický kontakt: +421902580447

E-mail : szabi213@azet.sk

Osoba oprávnená konať

 Vo veciach zmluvných: Dávid Szabados

 Vo veciach technických: Dávid Szabados

|  |
| --- |
| na strane druhej (ďalej len „Zhotoviteľ”)**Preambula** |
| Hore uvedení účastníci jednotlivo označovaní ako „Objednávateľ“ a „Zhotoviteľ“, spoločne ako „Zmluvné strany“, resp. každá samostatne ako „Zmluvná strana“ uzatvárajú túto Zmluvu o Dielo v rozsahu a za podmienok nižšie špecifikovaných (ďalej len „Zmluva“) . Táto zmluva sa uzatvára ako výsledok verejného obstarávania v zmysle § 3 zákona č. 343/2015 Z.z. o verejnom obstarávaní a o zmene doplnení niektorých zákonov v znení neskorších predpisov (ďalej len „Zákon o verejnom obstarávaní“). Objednávateľ na obstaranie predmetu tejto zmluvy použil postup verejného obstarávania – prieskum trhu. Ponuka v plnom rozsahu obsahuje ocenenie všetkých potrebných prác a dodávok, navrhovaná zmluvná cena Diela zohľadňuje všetky požiadavky a nároky uchádzača v súvislosti s realizáciou Diela a Zhotoviteľ sa zaväzuje vyhotoviť predmet zákazky v plnom rozsahu za navrhovanú zmluvnú cenu Diela predloženú v ponuke.  |

**Čl. I Úvodné ustanovenia a východiskové podklady**

1. Zmluvné strany vyhlasujú, že údaje uvedené v záhlaví tejto Zmluvy sú pravdivé a aktuálne a zaväzujú sa vzájomne bez meškania oznámiť druhej Zmluvnej strane každú zmenu, ktorá by mohla mať vplyv na plnenie zmluvných záväzkov. Sú si vedomí, že pri neoznámení takejto skutočnosti budú znášať škodu a prípadné ďalšie vzniknuté následky, ktoré môžu druhej Zmluvnej strane z nesplnenia tejto povinnosti vzniknúť.
2. Podkladom pre uzavretie tejto zmluvy sú:

 (a) Podklady verejného obstarávateľa (Objednávateľa),

 (b) Ponuka úspešného uchádzača (Zhotoviteľa).

**Čl. II Definície a výklad pojmov, výkladové pravidlá**

2.1 V tejto Zmluve majú pojmy s veľkým začiatočným písmenom význam, aký uvádza Čl. II body 2.1.1 – 2.1.7 tejto zmluvy.

1. **“Dielo”** sú prípravné, projektové a stavebno-montážne práce Zhotoviteľa, spojené s realizáciou stavby špecifikovanej v bode 3.1 tejto zmluvy.
2. **“Projektová dokumentácia“** je projektová dokumentácia, vypracovaná zodpovedným projektantom.
3. **“Harmonogram prác Zhotoviteľa”** je zmluvný časový plán, pripravený Zhotoviteľom tejto Zmluvy a odsúhlasený Objednávateľom.
4. **“Zmeny”** sú zmeny vo vzťahu k Projektovej dokumentácii vyžiadané a odsúhlasené Objednávateľom.
5. **“Vada”** je odchýlka v kvalite, rozsahu a parametroch Diela stanovených touto zmluvou, Projektovou dokumentáciou a obecne záväznými technickými normami a predpismi.
6. **“Nedorobok”** je nedokončená práca oproti Projektovej dokumentácii.
7. „**Komplexné vyskúšanie**“ je súhrn skúšok, ktorými Zhotoviteľ preukazuje, že stavba (alebo jej ucelená časť) je riadne dokončená a je schopná prevádzky.

**Čl. III Predmet Zmluvy o dielo**

## Na základe tejto zmluvy sa Zhotoviteľ zaväzuje vykonať riadne a včas vo vlastnom mene a na vlastnú zodpovednosť stavebné práce: „Investície do modernizácie centra voľného času v obci Mierovo“ v rámci projektu Modernizácia miestnej infraštruktúry v obci Mierovo.

## Dielo podľa tejto Zmluvy bude odovzdané a prevzaté na základe Protokolu o prevzatí a odovzdaní diela Zhotoviteľa.

**Čl. IV Doba plnenia**

1. Zhotoviteľ sa zaväzuje vykonať a odovzdať Dielo Objednávateľovi – Obci Mierovo do 6 mesiacoch od prevzatia staveniska.
2. Zhotoviteľ sa zaväzuje prevziať stavenisko do 7 dní od výzvy Objednávateľa.
3. Zhotoviteľ najneskôr do 3 dní po prevzatí staveniska predloží objednávateľovi harmonogram prác na realizáciu diela, vrátane zariadenia a likvidácie staveniska.

**Čl. V Cena Diela**

1. Objednávateľ uhradí Zhotoviteľovi cenu za zhotovenie Diela, ktorá je stanovená dohodou Zmluvných strán v zmysle zákona č. 18/96 Z.z. o cenách v znení neskorších predpisov a je doložená vzájomne odsúhlasenými ocenenými výkazmi výmer po položkách v Prílohe č***.*** 1. tejto zmluvy a predstavuje čiastku:

**Cena Diela celkom spolu s DPH : 7.074,92 EUR**

1. Zmluvná cena Diela je stanovená ako maximálna a neprekročiteľná a je ju možné meniť alebo upravovať výlučne spôsobom stanoveným touto zmluvou a v súlade so Zákonom o verejnom obstarávaní.
2. Cena je pevná bez ohľadu na infláciu, zmeny výmenného kurzu EUR k iným menám, zmeny cla, dovozných prirážok, ako aj akýchkoľvek iných okolností pokiaľ sa zmluvné strany nedohodnú inak. Cena zahŕňa všetky náklady zhotoviteľa na zhotovenie diela, ktoré mal alebo s vynaložením odbornej starostlivosti pri skúmaní východiskových podkladov mohol vedieť v čase podpisu tejto zmluvy.
3. Cena Diela zahrňuje všetko, čo je potrebné k zhotoveniu Diela v rozsahu, za podmienok a v kvalite podľa Projektovej dokumentácie a dokumentácie zmeny stavby pred dokončením, a to predovšetkým:
4. zaobstaranie, montáž, kompletáž, skúšanie, odovzdanie a ochrana všetkých častí Diela,
5. riadenie prác, pracovné sily, výrobné priestory, pomocné konštrukcie, stroje, zariadenia, náradia a ochranné pracovné prostriedky,
6. poradenstvo, konzultácie, činnosti pred začatím prác, počas zhotovovania prác a pri ukončení, doprava, vyloženie, zvislá doprava, skladovanie, zabudovanie a colné poplatky materiálov, strojov a zariadení,
7. všetky vedľajšie náklady, poplatky, úhrady za úradné skúšky, odborné posudky orgánov štátnej správy a primeraný zisk Zhotoviteľa.

5.5 Celková cena Diela (ocenený výkaz výmer) je určená na základe ponuky úspešného uchádzača/ Zhotoviteľa a je stanovená podľa jednotkových cien tejto časti stavby a uvedenia množstva merných jednotiek, ktoré sú predmetom realizácie Diela, ako súčet všetkých položiek v  EUR formou záväzného oceneného výkazu výmer.

**Čl. VI Platobné podmienky a fakturácia**

1. Zhotoviteľ bude fakturovať celé Dielo v jednej faktúre, po ukončení a riadnom odovzdaní Diela Objednávateľovi.
2. Faktúra Zhotoviteľa musí obsahovať náležitosti v zmysle ustanovení zákona č. 431/2002 Z.z. o účtovníctve v znení neskorších predpisov a bude predložená Objednávateľovi v šiestich vyhotoveniach. Zhotoviteľom predložené faktúry musia ďalej obsahovať náležitosti predpísané v zmysle zákona č. 222/2004 Z. z. o DPH v znení neskorších predpisov.
3. Faktúra Zhotoviteľa musí obsahovať čiastku DPH. Okrem toho musí obsahovať:

- číslo faktúry,

- názov Diela,

- predmet úhrady,

- IČO Zhotoviteľa, názov Zhotoviteľa,

- IČO Objednávateľa, názov Objednávateľa,

- číslo Zmluvy (dodatku k Zmluve),

- vecne vykonané práce,

- čiastku k úhrade spolu,

- splatnosť faktúry,

- fakturačné obdobie,

- musí byť podpísaná osobou oprávnenou konať v mene Zhotoviteľa a opatrená pečiatkou.

1. Ak faktúra Zhotoviteľa nebude spĺňať náležitosti daňového dokladu alebo nebude vystavená v súlade s touto zmluvou, má Objednávateľ právo vrátiť ju do termínu splatnosti Zhotoviteľovi na prepracovanie.
2. Splatnosť faktúry je dohodnutá na 30 dní.

**Čl. VII Vykonanie Diela a povinnosti Zhotoviteľa**

1. Zhotoviteľ zrealizuje a dokončí Dielo v rozsahu, kvalite a termínoch daných touto zmluvou, špecifikáciami, podmienkami a Projektovou dokumentáciou a odovzdá ho Objednávateľovi.
2. Zhotoviteľ vynaloží pri vykonávaní Diela náležitú starostlivosť, dôkladnosť a kvalifikáciu, ktorá sa vyžaduje od príslušne kvalifikovaného a kompetentného Zhotoviteľa.
3. Zhotoviteľ je zodpovedný za riadnu ochranu svojich prác po celú dobu ich realizácie a ďalej za ochranu akýchkoľvek výrobkov, náradia a materiálu, ktoré dopravil na Stavbu, ako aj ochranu Staveniska ako celku, pričom túto ochranu zabezpečuje na svoje vlastné náklady.
4. Zhotoviteľ je zodpovedný za to, že dodávky a práce ostatných subdodávateľov nebudú poškodené a obmedzené jeho činnosťou. Zhotoviteľ je zodpovedný za dodávky prác a materiálov, ktorými ho poveril Objednávateľ v súvislosti s výstavbou. O tieto je povinný sa náležite starať a použiť ich v súlade s požiadavkami Objednávateľa a Projektovej dokumentácie. Škody spôsobené podľa tohto bodu je Zhotoviteľ povinný uhradiť Objednávateľovi resp. ostatným zhotoviteľom.
5. Zhotoviteľ sa zaväzuje vykonať dielo v súlade so záväznými normami a projektovou dokumentáciou.
6. Zhotoviteľ je povinný viesť stavebný denník, ktorý musí byť vždy k dispozícii na stavbe.
7. Zhotoviteľ sa zaväzuje plniť si povinnosť vyplatenia odmeny, alebo odplaty zo zmluvy s osobou, ktorá je alebo bola subdodávateľom vo vzťahu k zákazke, zadanej podľa ZVO
8. Zhotoviteľ, ktorý zamestnáva aspoň jednu fyzickú osobu v pracovnoprávnom vzťahu, a ak to ustanovuje osobitný predpis, aj v obdobných pracovných vzťahoch, sa zaväzuje plniť si povinnosť vyplatenia mzdy, platu alebo inej odmeny za prácu, náhrady mzdy alebo odstupného, na ktorých vyplatenie má zamestnanec nárok, ktoré sa vymáhajú výkonom rozhodnutia.

**Čl. VIII Odovzdanie Diela**

1. Zhotoviteľ je povinný 5 dní pred odovzdaním diela predložiť objednávateľovi všetky potrebné doklady (Certifikáty, atesty, prípadne iné dokumenty súvisiace s predmetom plnenia diela) v dvoch vyhotoveniach.
2. Dielo sa považuje za ukončené a odovzdané dňom podpísania Protokolu o odovzdaní a prevzatí diela oboma stranami, pričom je Zhotoviteľ povinný Objednávateľovi písomne najneskôr 3 dni vopred oznámiť termín odovzdávania diela. O odovzdaní predmetu Diela bude spísaný Protokol o prevzatí diela a prác Zhotoviteľa, ktorý podpíšu Objednávateľ i Zhotoviteľ.
3. K protokolu budú priložené akosti výrobkov (certifikáty, atesty) a v protokole o odovzdaní diela bude uvedená akosť vykonaných prác, súpis zistených vád a nedorobkov, dohodu o opatreniach a lehotách ich odstránenia, zľavách z ceny, alebo iných právach vyplývajúcich zo zodpovednosti za vady.
4. Dielo bude zhotoviteľom odovzdané a objednávateľom prevzaté až po jeho úplnom dokončení. V prípade, že v protokole o odovzdaní a prevzatí budú uvedené vady a nedorobky, ktoré sami o sebe ani v spojení s inými nebránia ďalšej užívaniu stavby, ani plynulej a bezpečnej prevádzke užívania, bude v protokole uvedený termín ich odstránenia. Ak nebudú zhotoviteľom v dohodnutom termíne odstránené, objednávateľ má právo ich dať odstrániť treťou osobou a náklady na odstránenie vád bude znášať zhotoviteľ.

**Čl. IX Prechod vlastníctva a nebezpečenstvo škody**

1. Stavebný materiál a zariadenia potrebné na zhotovenie Diela zabezpečuje Zhotoviteľ. Zhotoviteľ zostáva vlastníkom týchto vecí až do okamihu prevzatia Diela Objednávateľom, kedy sa ich vlastníkom stane Objednávateľ, toto pravidlo sa však nevzťahuje na veci, ktoré boli pred Objednávateľovým prevzatím Diela zapracované Zhotoviteľom do Diela takým spôsobom, že sa stali súčasťou vecí, ktoré už boli predtým vo vlastníctve Objednávateľa.
2. Nebezpečenstvo škody na Diele, ako aj na všetkých veciach a materiáloch potrebných na zhotovenie Diela znáša Zhotoviteľ až do času protokolárneho prevzatia Diela Objednávateľom.

**Čl. X Záruka za Dielo**

10. 1 Zhotoviteľ zodpovedá za to, že predmet Diela je zhotovený v súlade s podmienkami tejto zmluvy, a že počas záručnej doby bude mať vlastnosti dohodnuté v tejto zmluve.

10.2 Zhotoviteľ zodpovedá za Vady, ktoré Dielo má v čase jeho odovzdania, ako aj za Vady, ktoré vzniknú na Diele počas záručnej doby stanovej v článku X v bode 10.5 Zmluvy. Zhotoviteľ je povinný odstrániť všetky Vady a Nedorobky, zistené pri odovzdaní Diela a zaznamenané v Protokole o odovzdaní a prevzatí diela Zhotoviteľa, a to v lehotách dohodnutých medzi oboma Zmluvnými stranami.

10.3 Zhotoviteľ nezodpovedá za Vady Diela, ktoré boli spôsobené použitím podkladov a vecí poskytnutých Objednávateľom a Zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu upozornil Objednávateľa a ten na ich použití trval.

10.4 Zhotoviteľ zodpovedá aj za kvalitu prác svojich subdodávateľov a za materiály, prvky, stroje, zariadenia a konštrukcie, ktoré subdodávatelia dodávajú.

10.5 Zmluvné strany si dohodli záručnú dobu na Dielo v trvaní 5 rokov, ktorá začne plynúť dňom prevzatia Diela Objednávateľom.

10.6 Plynutie záručnej doby na časť diela pri ktorej sa preukáže vada sa preruší dňom uplatnenia práva Objednávateľa na odstránenie Vád (dňom doručenia reklamácie Zhotoviteľovi).

**Čl. XI Predĺženie termínov**

* 1. Termín dokončenia a odovzdania Diela podľa tejto zmluvy je pevný a nemenný. Zhotoviteľ musí kalkulovať aj nepriaznivé poveternostné vplyvy (sneh, mráz, dážď, vietor atď.) do zmluvného termínu ukončenia Diela. Ak Zhotoviteľ nedodrží termín pre dokončenie a odovzdanie Diela podľa článku IV bod 4.1 Zmluvy, je Objednávateľ oprávnený odstúpiť od Zmluvy.

**Čl. XII Stavebná pripravenosť a nadväzujúce práce**

1. Zhotoviteľ je povinný presvedčiť sa v zodpovedajúcom predstihu pred zahájením svojich prác a prevzatím Staveniska o stavebnej pripravenosti a postupe prác, vykonávaných inými zhotoviteľmi, na ktoré jeho práce nadväzujú a v prípade, že predchádzajúce práce nie sú spôsobilé k riadnemu zahájeniu a vykonávaniu prác Zhotoviteľa, oznámi túto skutočnosť ihneď písomne Objednávateľovi. Pokiaľ tak neučiní, má povinnosť prevziať Stavenisko v dohodnutej lehote podľa bodu 4.2 Zmluvy. Dňom prevzatia Staveniska preberá Zhotoviteľ zodpovednosť za stavebnú pripravenosť v plnom rozsahu. Zhotoviteľ je priamo zodpovedný za koordináciu svojich subdodávateľov, za dodržanie technologických postupov, kontrolu správnosti všetkých dodávok a výkonov.

**Čl. XIII Zmluvné pokuty**

* 1. Zhotoviteľ sa zaväzuje zaplatiť Objednávateľovi zmluvnú pokutu za omeškanie s dokončením a odovzdaním Diela oproti termínu odovzdania určenému v  bode 4.1 Zmluvy, a to vo výške 5,- EUR za každý začatý deň omeškania.
	2. Zhotoviteľ sa zaväzuje zaplatiť Objednávateľovi zmluvnú pokutu za omeškanie odstránenia Vád a Nedorobkov uvedených v Protokole o prevzatí prác Zhotoviteľa v dohodnutých termínoch, a to vo výške 10,- EUR za každý začatý deň omeškania a za každú jednotlivú Vadu. Toto ustanovenie sa vzťahuje iba na prípad, kedy Objednávateľ Dielo prevzal.
	3. Zaplatením zmluvnej sankcie nezaniká nárok na náhradu škody, ktorá vznikla Zmluvnej strane v dôsledku porušenia zmluvnej povinnosti druhou Zmluvnou stranou.
	4. Zhotoviteľ sa zaväzuje zaplatiť Objednávateľovi zmluvnú pokutu vo výške 500,-EUR v prípade, ak neodovzdá Objednávateľovi Dielo v lehote podľa bodu 4.1 Zmluvy z dôvodu úplnej nečinnosti Zhotoviteľa. Objednávateľ nemá nárok uplatniť si túto zmluvnú pokutu, ak dôvody nečinnosti neboli na strane Zhotoviteľa.

**Čl. XIV Náhrada škody**

1. Pokiaľ účastníci Zmluvy porušia svoju povinnosť zo záväzkového vzťahu, sú povinní nahradiť škodu tým spôsobenú druhej Zmluvnej strane. Režim náhrady škody bude riadený §373-§386 Obchodného zákonníka v platnom znení.

**Čl. XV Poistenie Zhotoviteľa**

1. Zhotoviteľ môže na svoje náklady zabezpečiť poistenie stavebných a montážnych prác pri vykonávaní Diela vo výške ceny Diela.

**Čl. XVI Odstúpenie od Zmluvy**

1. Pred splnením predmetu Zmluvy môže byť platnosť a účinnosť tejto zmluvy ukončená len odstúpením od Zmluvy v zmysle ustanovení tejto zmluvy alebo dohodou Zmluvných strán.
2. Obe Zmluvné strany sú oprávnené odstúpiť od Zmluvy iba z dôvodov výslovne uvedených v tejto zmluve. Odstúpenie od Zmluvy musí byť druhej Zmluvnej strane oznámené písomne.
3. Odstúpením od Zmluvy zanikajú všetky práva a povinnosti Zmluvných strán vyplývajúce z tejto zmluvy, okrem nárokov na náhradu škody, nárokov na zmluvné alebo zákonné sankcie a nárokov vyplývajúcich z ustanovení o poskytovaní záruky a zodpovednosti za Vady tej časti Diela, ktorá bola do odstúpenia od Zmluvy zrealizovaná.
4. Pre prípad odstúpenia od tejto zmluvy sa Zmluvné strany dohodli na tomto postupe:
5. Dielo alebo časť Diela zhotovené do odstúpenia od Zmluvy, okrem prípadu, kedy Objednávateľ prevzal celé Dielo, a okrem vecí zapracovaných do Diela, ktoré sa už pred odstúpením od Zmluvy stali súčasťou vecí patriacich Objednávateľovi, sa stanú vlastníctvom Objednávateľa okamihom odstúpenia od Zmluvy.
6. Plnenia poskytnuté do odstúpenia od Zmluvy vysporiada Objednávateľ alebo Zhotoviteľ faktúrou, ktorá bude mať náležitosti daňového dokladu do 21 dní odo dňa zániku Zmluvy. Tieto plnenia sa vyúčtujú podľa zmluvných cien v preukázateľnom rozsahu. Odsúhlasené finančné rozdiely uhradia Zmluvné strany do 30 dní od obdržania faktúry.

**Čl. XVII Doručovanie**

1. Zmluvné strany sa dohodli, že všetky oznámenia týkajúce sa tejto zmluvy treba zasielať osobne, poštou – ako doporučenú zásielku alebo elektronicky v slovenskom jazyku:
2. Oznámenia sa považujú za doručené (a) v deň doručenia, pokiaľ boli doručené osobne; (b) v deň prevzatia, pokiaľ boli zaslané formou doporučenej listovej zásielky; (c) v nasledujúci pracovný deň, pokiaľ boli zaslané rýchlou kuriérskou službou; a (d) po úspešnom prenose, pokiaľ boli zaslané prostredníctvom elektronickej pošty (e-mail), ak sa nepreukáže opak.

**Čl. XVIII Záverečné ustanovenia**

1. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť nadobudne až po splnení odkladacej podmienky, ktorá spočíva v tom, že Zmluva o poskytnutí nenávratného finančného príspevku uzavretá medzi Objednávateľom a Pôdohospodárskou platobnou agentúrou ako poskytovateľom podpory sa stane platnou a účinnou. Zároveň je účinnosť naviazaná na zverejnenie zmluvy o dielo na webovom sídle objednávateľa – účinnosť nadobudne deň po zverejnení zmluvy. Objednávateľ je povinný zmluvu zverejniť do siedmych pracovných dní odo dňa nadobudnutia jej platnosti. Obe podmienky musia byť splnené súčasne, pričom platí, že zmluva nadobudne účinnosť až po splnení druhej odkladacej podmienky.
2. Dodávateľ je povinný strpieť výkon kontroly/auditu súvisiaceho s dodávaným tovarom, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä:

a) Poskytovateľ a ním poverené osoby,

b) Útvar vnútorného auditu Poskytovateľa/Útvar vnútornej kontroly Sprostredkovateľského orgánu a ním poverené osoby,

c) Najvyšší kontrolný úrad SR, Certifikačný orgán a nimi poverené osoby,

d) Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

1. Právne vzťahy neupravené resp. nešpecifikované touto zmluvou sa riadia príslušnými ustanoveniami Obchodného zákonníka v jeho platnom znení ako aj ostatnými právnymi predpismi platnými na území Slovenskej republiky.
2. Obsah Zmluvy alebo jej časť alebo ktorékoľvek ustanovenie môžu byť zmenené, doplnené alebo inak modifikované Zmluvnými stranami výlučne v poradí očíslovaným písomným dodatkom k Zmluve s riadnymi podpismi štatutárnych orgánov oboch Zmluvných strán, ktorý sa stane automaticky neoddeliteľnou súčasťou tejto Zmluvy.
3. Zmluvné strany sa dohodli, že spory, ktoré vzniknú pri plnení predmetu tejto zmluvy, budú riešené prednostne dohodou. V prípade ak nedôjde k dohode, súdnou cestou v súlade so všeobecne záväznými právnymi predpismi platnými na území Slovenskej republiky.
4. Neoddeliteľnú prílohu tejto Zmluvy tvoria:
	* 1. Príloha č. 1 – Ocenený výkaz výmer
5. Kdekoľvek sa v texte Zmluvy uvádza lehota „bez zbytočného odkladu“, rozumie sa ňou ihneď ako je to možné, najneskôr však v lehote do 5 dní, pričom v prípade pochybností je na povinnej strane, t.j. strane, ktorej vznikol záväzok vykonať úkon bez zbytočného odkladu, aby preukázala existenciu prekážky alebo inej okolnosti zabraňujúcej vykonaniu úkonu.
6. Zmluvné strany sa dohodli, že v prípade, že by sa ktorékoľvek ustanovenie tejto Zmluvy ukázalo byť neplatné alebo neúčinné, nahradia ho do 30 dní odo dňa zistenia tejto skutočnosti (najneskôr však do 30 dní odo dňa právoplatnosti rozhodnutia, ktorým bola neplatnosť alebo neúčinnosť tohto ustanovenia vyslovená) ustanovením, ktoré bude obchodne najbližšie ustanoveniu, ktoré bolo vyslovené za neplatné alebo neúčinné.
7. Zmluvné strany spoločne vyhlasujú, že Zmluva bola uzavretá slobodne, vážne, je formulovaná určito a zrozumiteľne a na znak súhlasu s jej obsahom ju potvrdzujú podpismi svojich štatutárnych orgánov.
8. Táto zmluva je vyhotovená v štyroch (4) vyhotoveniach s platnosťou originálu, pričom Objednávateľ obdrží tri (3) podpísané vyhotovenia a Zhotoviteľ jedno (1) podpísané vyhotovenie.

|  |  |
| --- | --- |
| V Mierove, dňa: 25.02.2022**..................................................................** Štatutárny orgán  Objednávateľa | **................................................................** Štatutárny orgán  Zhotoviteľa |

**Prílohy:**

**Príloha č. 1: Ocenený výkaz výmer**